אורך מינים אלה משתנה מהמין Arripis georgianus שאורכו עד 40 סנטימטר ומשקלו כ-800 גרם למין Arripis truttaceus שאורכו 96 סנטימטר ומשקלו עד 10.5 קילוגרגם. הם בעלי גוף זרים ובעלי זנבות מפוצלים ארוכים. הם בעלי עיניים גדולות, לסתות קצרות בעלות שיניים חדות ומצח גבוה ובעלי סנפיר גבי משולש היוצר מפרש נמוך עד הזנה. צבע הדגים ירקרק-כחול עד אפור והבטן בהירה. תזונתם מורכבת מדגים קטנים יותר ומקריל והם בתורם משמשים למזון למגוון מינים ובעיקר ליונקים ימיים, עופות ים ומיני כרישים.
אריפיים
ארקדי וולוז'
ארקדי יורייביץ' וולוז' (נולד ב-11 בפברואר 1964, גורייב, קזחסטן הסובייטית, ברית המועצות) הוא מייסד וראש קבוצת "יאנדקס".
ביוגרפיה.
ארקדי וולוז' נולד ב-11 בפברואר 1964, בעיר גורייב שבקזחסטן הסובייטית (עכשיו אטיראו) למשפחה יהודית. אביו, יורי א. וולוז' (נולד ב-1938), גאולוג, מומחה בשדות הנפט של הים הכספי באזור; מאוחר יותר הפך לדוקטור למדעי הגאולוגיה והיה חוקר בכיר במכון הגאולוגי של האקדמיה הרוסית למדעים. אמו, סופיה לבובנה וולוז', מורה בבית הספר למוסיקה.
ארקדי בוגר בית הספר הרפובליקני לפיזיקה ומתמטיקה של אלמטי. הוא סיים את השכלתו במכון גובקין לנפט וגז , בתחום "מתמטיקה שימושית" ב-1986. ביצע מחקר בתחום עיבוד כמויות גדולות של נתונים מכון לבעיות שליטה (IPU), של האקדמיה הסובייטית למדעים.
ב-1989 הוא ייסד את CompTek והיה המנהל הכללי עד שנת 2000. באותה שנה הוא פתח את חברת "ארקדיה" יחד עם ארקדי בורקובסקי ויחד הם שחררו מוצר לפי סיווג של המצאות בגודל של כ-10 מגה בייט, אשר שימש לקשור פטנטים של מכוני מחקר וארגונים.
ב-1998 כיהן כראש הוועדה לגישה אלחוטית לרשתות רוסי של האיגוד לתיעוד תקשורת אלחוטית (RANS.RU). ארקדי השתתף בתהליך ההפרטה של תדרים לגישה אלחוטית. ב-1999 הוא היה אחד מאלה שהשפיעו על הלגליזציה של טלפוניית IP ברוסיה.
ב-1997 הוא עשה את הצעד הראשון לקראת הקמתה של חברת Yandex בסכום של 10 אלף דולר, כשרכש 3 שרתים עם כוננים קשיחים בעלי קיבולת של 1 ג'יגה בייט, אשר אפשר לערוך אינדקס תוכן של כלל האינטרנט ברוסיה. התוצאה של השקעות אלה הייתה כניסת Yandex לרשימת שבע האתרים הפופולריים ביותר באינטרנט ברוסיה בשנת 1999.
משנת 2000 הוא מכהן כמנכ"ל יאנדקס. מאז 2007 — ראש המחלקה לניתוח נתונים בפקולטה להיי-טק וחידושים של המכון המוסקבאי לטכנולוגיה ופיזיקה, בראשי תיבות MIPT.
הוא נשוי ולו שלושה ילדים. מתגורר בישראל.
וילה ג'וסטי
וילה ג'וסטי (באיטלקית: Villa Giusti) או וילה ג'וסטי דל ג'ארדינו (באיטלקית: Villa Giusti del Giardino) היא ארמון הממוקם בסמוך לעיר פדובה באזור ונטו שבצפון איטליה.
היסטוריה.
היסטוריה של המבנה.
המבנה המקורי באתר נבנה על ידי משפחת זאמבליני במחצית הראשונה של המאה ה-17. בראשית המאה ה-19 עבר האזור לבעלות ג'ירולמו אסיניו מולין (Girolamo Ascanio Molin).
הוילה הייתה במקורה בבית חווה חקלאית השייכת לוילה מולין הסמוכה, שהייתה שייכת למשפחת קאפודיליסטה (Capodilista). המבנה הפך לארמון בשנת 1875 ביוזמת לאורה פיזאני צוסטו (Laura Pisani Zusto) ובעלה הרוזן ג'ירולמו ג'וסטי דל ג'ארדינו.
הארמון נבנה בסגנון אקלקטי.
למבנה שתי קומות, למעט במרכז המבנה בה יש קומה שלישית קטנה, שלה גג משולש ומשני צידיה קמרונות.
ההיסטוריה של הגנים.
בחלקו האחורי של המבנה גן חורף שתוכנן ונשתל בשנת 1880. לארמון מבנה חממה עשוי זכוכית, בסגנון אופייני לווילות באזור ונטו.
הסכם שביתת הנשק של וילה ג'וסטי.
הוילה ידועה בכך שבה נחתם הסכם שביתת הנשק של וילה ג'וסטי שנחתמה ב-3 בנובמבר 1918 - אשר סיימה את מלחמת העולם הראשונה בחזית איטליה, וסיימה את הקרבות בין איטליה והאימפריה האוסטרו הונגרית.
בשל כך מכונה הוילה גם "וילת שביתת הנשק" (באיטלקית: Villa Armistizio).
הדיונים בין הצדדים החלו ב-1 בנובמבר, שביתת הנשק נכנסה לתוקפה לאחר 24 שעות, ב-4 בנובמבר, בשעה 15:00.
לפני החתימה על הסכם שביתת הנשק, בין נובמבר 1917 וינואר 1918, שימשה הוילה למגורי המלך ויטוריו אמנואלה השלישי, אשר גר בוילה בשל ההפצצות האוויריות של העיר פאדובה.
הוילה שימשה כמפקדת הצבא האיטלקי בתקופת מגורי המלך בוילה. בחדר שבו נחתם הסכם שביתת הנשק נותרו הרהיטים המקוריים לזכר האירוע.
לקריאה נוספת.
• Antonello Biagini, Giovanna Motta, The First World War: Analysis and Interpretation, Volume 1, Volume 1, P 100
• John Gooch, The Italian Army and the First World War, P 299
• Bullitt Lowry, Armistice 1918, P 112
• Manfried Rauchensteiner, The First World War and the End of the Habsburg Monarchy, 1914-1918, P 1005
פארקר יאנג
פארקר יאנג (באנגלית: Parker Young; נולד ב-16 באוגוסט 1988) הוא שחקן ודוגמן אמריקאי.
ביוגרפיה.
יאנג נולד בטוסון, אריזונה, הבכור מבין שלושת ילדיהם של קארל וזרינה יאנג.
מגיל צעיר נמשך לתחום התיאטרון. היה קפטן נבחרת הפוטבול של התיכון, ולאחר סיומו עבר ללוס אנג'לס על מנת לקדם את קריירת המשחק שלו.
ביולי 2018 נולדה בת ליאנג ולסטפני ובר ארוסתו.
קריירה.
יאנג דגמן בין היתר לטומי הילפיגר וקלווין קליין.
ב-2008 שיחק בקומדיית האימה "Gingerdead Man 2: Passion of the Crust" וגילם גם שליח באופרת הסבון "ימי חיינו", ב-2010 שיחק בפרק בסדרה" ביג טיים ראש" ובפרק בסדרת הנעורים "Make It or Break It".
משנת 2011 עד ל-2014 שיחק יאנג את התפקיד החוזר של הכדורגלן האפלולי ריאן שי בסדרת הסיטקום "פרברי הגיהנום" ברשת ABC, ובשנת 2015, גילם תפקיד חוזר בעונה הרביעית של סדרת גיבורי העל "החץ" ברשת The CW בתור אלכס דייוויס.
יאנג התארח גם בסדרת הטלוויזיה "" ב-2011 ובעונה החמישית של הסדרה "מד מן" ב-2012. בשנת 2016 התארח בסיטקום "המדריך לגבר" של רשת FOX.
בשנת 2017 החל לשחק בסדרת הטלוויזיה הקומית "מתחזים" ברשת בראבו, בדמותו של ריצ'רד אוונס, אחד הבעלים של מאדי אשר היא גונבת ממנו את כל רכושו. ב-2018 שב עם דמותו לעונה השנייה של הסדרה.
מינוניים
מינוניים (שם מדעי: Emmelichthyidae) היא משפחת דגים ימיים מסדרת הדקראים. הם נפוצים באוקיינוסים טרופיים בעיקר סביב האזור האינדו-פסיפי, דרום האוקיינוס השקט ומערב האוקיינוס האטלנטי לרבות הים הקריבי בעומק 100-400 מטרים.
דגים אלה קטנים עד בינוניים באורך 8-72 סנטימטרים. הם בעלי מפרש גבי גדול, סנפירי זנב קטנים ולסתות בשרניות וכמעט חסרות שיניים. מרביתם ניזונים מזואופלנקטון.
בעבר סוגים רבים שויכו למשפחה אך הם נחשבים לבעלי אבולוציה מתכנסת ואינם קרובים אליהם, לרבות הסוג מינון ("Spicara") שמשויך כיום לספרוסיים.
ג'ין שיילי
ג'ין מרי שיילי ניוהאוז (באנגלית: Jean Marie Shiley Newhouse; 20 בנובמבר 1911 - 11 במרץ 1998) הייתה אתלטית אמריקאית, אלופה אולימפית (לוס אנג'לס 1932), 4 פעמים ברציפות אלופת ארצות הברית (1929 - 1932) ושיאנית עולם בקפיצה לגובה.
ביוגרפיה.
שיילי נולדה בהריסבורג, פנסילבניה ואחר כך עברה עם משפחתה להתגורר בהברטאון, פרבר של פילדלפיה.
בתחרות שנערכה בפילדלפיה ב-16 במאי 1928 היא קפצה לגובה בשיא אמריקה חדש של 1.536 מטר. במבחנים האמריקאים לאולימפיאדת אמסטרדם (1928) ששימשו גם כאליפות ארצות הברית היא זכתה במדליית כסף בתוצאה של 1.52 מטר, אחרי מילדרד ויילי (1.52 מטר) ובמשחקים עצמם, היא סיימה במקום רביעי בתוצאה של 1.51 מטר.
אלופת ארצות הברית.
בתחרות שנערכה בבוסטון באולם ב-30 במרץ 1929 קבעה שיילי בקפיצה לגובה שיא עולם חדש של 1.603 מטר, אך שיא זה לא הוכר. באליפות ארצות הברית שנערכה בשיקגו באותה שנה היא זכתה במדליית זהב בקפיצה לגובה בתוצאה של 1.47 מטר.
בתחרות שנערכה בבוסטון באולם ב-19 באפריל 1930 קבעה שיילי בקפיצה לגובה שיא עולם חדש של 1.613 מטר, אך גם שיא זה לא הוכר. באליפות ארצות הברית שנערכה בדאלאס באותה שנה היא זכתה פעם שנייה ברציפות במדליית זהב בקפיצה לגובה בתוצאה של 1.55 מטר.
בתחרות שנערכה בניוארק, ניו ג'רזי באולם ב-14 במרץ 1931 קבעה שיילי בקפיצה לגובה תוצאה של 1.60 מטר. באליפות ארצות הברית שנערכה בג'רזי סיטי, ניו ג'רזי ב-25 ביולי אותה שנה היא זכתה פעם שלישית ברציפות במדליית זהב בקפיצה לגובה בשיא אמריקה של 1.57 מטר.
אלופה אולימפית.
במבחנים האמריקאים לאולימפיאדת לוס אנג'לס (1932) ששימשו גם כאליפות ארצות הברית היא זכתה במדליית זהב בפעם הרביעית אך הפעם ביחד עם בייב דידריקסון בקפיצה לגובה בשיא אמריקה חדש של 1.60 מטר. גם במשחקים עצמם שנערכו ב-7 באוגוסט שתיהן קבעו שיא עולם חדש של 1.65 מטר בניסיון הראשון שלהן, כשלו בגובה של 1.67 מטר. בתחרות שובר שוויון על המקום הראשון שתיהן קבעו שיא עולם חדש של 1.67 מטר, אך מדליית הזהב הוענקה לשיילי ומדליית הכסף לדידריקסון בטענה שהיא עברה את הרף עם הראש קודם לגוף, באותה העת זו הייתה הפרה של החוק בתחרות קפיצה לגובה ולטענת דידריקסון היא קפצה כך בכל מהלך התחרות ולא נפסלה. מדליית ארד הוענקה לאווה דוז מקנדה (1.60 מטר). שיא העולם שדידריקסון והיא קבעו בשלב שובר השוויון לא הוכר כשיא עולם לפי החוקים באותה העת.
סילביה סימס
סילביה מיי לורה סימס, OBE (באנגלית: Sylvia May Laura Syms; נולדה ב-6 בינואר 1934) היא שחקנית אנגלייה. סימס ידועה בעיקר מהופעותיה בסרטים "Woman in a Dressing Gown" (מ-1957), "Ice Cold in Alex" (מ-1958), "No Trees in the Street" (מ-1959), "קורבן" (1961), "זרע התמרין" (1974) והסרט "המלכה" (2006).
ביוגרפיה.